ร้านนี้รู้จักมานานมากแล้ว  ทานตั้งแต่สมัยเป็นเด็กๆ  สมันที่ร้านอยู่ที่กาดอนุสาร ย้ายไปย้ายมาจนมาตั้งอยู่ตรงนี้  ทางเข้าเชียงใหม่แลนด์  แต่ตั้งแต่ย้ายมาอยู่ตรงนี้คือยังไม่มีโอกาสได้ทานเลย ด้วยเพราะแถวนี้ไกลบ้านหน่อย และร้านเปิดแต่ช่วงเย็น วันนี้เลยตั้งใจมาทานให้ได้  ร้านมีสองคูหา  จอดรถตามริมถนน  ร้านนี้มีอาหารตามสั่งขายมากมายหลายชนิด แต่ของขึ้นชื่อก็จะเป็นหอยทอด ผัดไทยที่แหล่ะค่ะ  หอยทอดนี่ก็มีหอยสองแบบให้เลือกคือหอยแมลงภู่และหอยนางรม  ถ้าไม่ทานหอยก็สามารถเปลี่ยนเป็นซีฟู้ด เนื้อปลา ไก่ หมูได้ด้วยล่ะค่ะ  ส่วนผัดไทยก็มีผัดไทยกุ้ง หมู ไก่ ซีฟู้ด เส้นก็มีให้เลือกว่าเป็นเส้นผัดไท วุ้นเส้น ห่อไข่ไม่ห่อไข่ สั่งได้ตามชอบเลยค่ะ ที่ขึ้นชื่ออีกอย่างก็เห็นจะเป็นออส่วนค่ะ  ส่วยอาหารตามสั่ง/อาหารจานเดียวก็เป็นพวกข้าวผัด ข้าวขาหมู กระเพาะปลา ข้าวกระเพรา ข้าวผัดพริกแกง ข้าวต้ม  สั่งเป็นกับข้าวก็ได้ค่ะ  อื่นๆก็จะเน้นเป็นเมนูซีฟู้ดอ่าค่ะ เป็นพวกยำ กุ้งอบวุ้นเส้น หัวปลาหม้อไฟอะไรทำนองนี้  ที่สั่งมาวันนี้เป็นหอยทอดล้วนๆเลยค่ะ ตามที่อยากทานมานาน 555 จานแรกหอยนางรมทอด เป็นแป้งกับไข่ทอดกรอบเทินบนถั่วงอกผัด ท็อปบนแป้งด้วยหอยนางรมผัด คล้ายๆออส่วนนี่แหล่ะค่ะ รสอร่อยกลมกล่อม หอยตัวใหญ่ สดดี ไม่แห้ง  ราดน้ำจิ้มหอยทอดที่ใสขวดวางบนโต๊ะช่วยเพิ่มรสชาติได้เป็นอย่างดีเลยค่ะ  ส่วนหอยแมลงภู่ทอด จานนี้จะผสมหอยลงไปในแป้งแล้วทอดด้วยกันไปเลยค่ะ  เลยทำให้ออกจะกรอบแห้งมากกว่า  รสชาติก็อร่อยกลมกล่อมเช่นกันค่ะ  ได้มาทานหอยทอดอร่อยๆสมใจอยากก็อิ่มเอมใจมากค่ะ 555  โดยรวมก็ประทับใจค่ะ ของที่ใช้สดดี 